আনসাইক্লোপিডিয়া
আনসাইক্লোপিডিয়া একটি উন্মুক্ত বিশ্বকোষ যা যে কেউই সম্পাদনা করতে পারে। তবে এর বিশেষ এবং ব্যতিক্রমী বৈশিষ্ট্য হল এখানে কোন সত্য তথ্য দেয়া হয়না বরং বিভিন্ন ঘটনা ও তথ্যকে বিকৃত এবং ব্যাঙ্গাত্মক করে তুলে ধরা হয়। মূলত উইকিপিডিয়া-কে বিদ্রুপ করার জন্যই এই ওয়েবসাইটটি তৈরি করা হয়েছে। ২০০৫ সালের জানুয়ারি মাসে জোনাথন হুয়াং এবং অপর একজন বেনামী ('Stillwaters' বা 'Euniana' নামে পরিচিত) ব্যক্তি এই ওয়েবসাইটটি প্রকাশ করেন। এর ইংরেজি সংস্করণে প্রায় ৩০,০০০ নিবন্ধ রয়েছে যা পর্তুগিজ সংস্করণের পরে দ্বিতীয়।